เทพไชยา คิวร้อน สอยแชมป์โลกร่วง 16 คน เวิลด์ แชมเปียนชิพ
 ไอ้รถถัง บุญญฤทธิ์ เกียรติกุล หรือไฟว์ นคร-นายก และ หมู ปากน้ำ นพพล แสงคำ ฟอร์มร้อนแรงทะลุรอบ 8 คนสุดท้ายศึกสนุ้กเกอร์ แสงโสม ซิกซ์เรด เวิลด์ แชมเปียนชิพ 2015 ขณะที่ ไทยทอร์นาโด ต๋อง ศิษย์ฉ่อย รัชพล ภู่โอบอ้อม อดีตมือ 3 โลก แพ้ ฉลามหิน มาร์ค เซลบี มือ 1 โลก และแชมป์โลก 1 สมัยจากอังกฤษ 0-6 เฟรม,การแข่งขันสนุ้กเกอร์ แสงโสม ซิกซ์เรด เวิลด์ แชมเปียนชิพ 2015 ชิงเงินรางวัลรวม 8 ล้านบาท เมื่อวันที่ 10 ก.ย. ที่ศูนย์การค้าแฟชั่นไอส์แลนด์ เป็นการดวลคิวในรอบน็อกเอาต์ 32 คน และ 16 คน ระบบ 6 ใน 11 เฟรม เอฟ นครนายก เทพไชยา อุ่นหนู มือ 47 ของโลก เจ้าของแชมป์สมัครเล่นโลก ปี 2008 ลงเล่นรอบ 32 คน ดับอหังการแชมป์โลกคนล่าสุด สจ๊วร์ต บิงแฮม จากอังกฤษ 6-3 เฟรม จากนั้นในช่วงค่ำ เอฟ นครนายก ต้องโคจรมาเจอกับจัดด์ ทรัมป์ มือ 7 ของโลก ซึ่งเอฟยังออกคิวได้อย่างร้อนแรงกำชัยไปได้อีก 6-3 เฟรม ทำให้ เอฟผ่านเข้ารอบ 8 คนได้สำเร็จ,ด้าน ไอ้รถถัง บุญญฤทธิ์ เกียรติกุล หรือ ไฟว์ นครนายก ที่เข้ารอบมาได้แบบเหลือเชื่อจากการชนะ 1 แพ้ 4 ในรอบแรก แทงเข้าฟอร์มไล่ต้อนไมเคิล โฮลท์ มือ 24 โลกจากอังกฤษ กระจุย 6-3 เฟรม เข้ามาเล่นรอบ 16 คน ก่อนจะทุบไรอัน เดย์ มือ 20 โลกจากเวลส์ 6-5 เฟรม ทำให้ไฟว์ เข้ารอบ 8 คน ต้องทำศึกสายเลือดไทยกับเอฟ นครนายก,ขณะที่ หมู ปากน้ำ นพพล แสงคำ ออกคิวสู้กับเจมี คลาร์ก รองแชมป์เยาวชนโลกจากเวลส์ อย่างสูสีเสมอกัน 5-5 ก่อนที่หมูจะชนะในเกมตัดสิน 6-5 เฟรม ตามด้วยการเชือดไมเคิล ไวท์ มือ 16 โลกจากเวลส์ สุดมันส์ 6-5 เฟรม เข้าไปชนกับโจ แพร์รี มือ 9 ของโลกในรอบ 8 คน,ส่วนนักกีฬาไทยอีก 3 คนที่ผ่านรอบแรกมาได้ แต่ต้องจอดป้ายที่รอบ 32 คน คือ ต๋อง ศิษย์ฉ่อย รัชพล ภู่โอบอ้อม อดีตมือ 3 โลก แพ้ ฉลามหิน มาร์ค เซลบี มือ 1 โลก และแชมป์โลก 1 สมัยจากอังกฤษ 0-6 เฟรม และ ตัวเล็ก สำโรง ไพฑูรย์ ผลบุญ แพ้ แอนโธนีย์ แม็คกิลล์ 4-6 และ แมน นครปฐมธนวัฒน์ ถิรพงศ์ไพบูลย์ แพ้ มูฮัมเหม็ด อาซีฟ 2-6 เฟรม
3 คิวไทย เอฟ นครนายก เทพไชยา อุ่นหนู, ไอ้รถถัง บุญญฤทธิ์ เกียรติกุล หรือไฟว์ นคร-นายก และ หมู ปากน้ำ นพพล แสงคำ ฟอร์มร้อนแรงทะลุรอบ 8 คนสุดท้ายศึกสนุ้กเกอร์ แสงโสม ซิกซ์เรด เวิลด์ แชมเปียนชิพ 2015
แสงโสม ซิกซ์เรด เวิลด์ แชมเปียนชิพ 2015,เอฟ นครนายก,เทพไชยา อุ่นหนู,บุญญฤทธิ์ เกียรติกุล,นพพล แสงคำ,ต๋อง ศิษย์ฉ่อย,ข่าวกีฬา,ไทยรัฐออนไลน์